ਤੋਲੇਦੋ ਵੱਡਾ ਗਿਰਜਾਘਰ
ਤੋਲੇਦੋ ਗਿਰਜਾਘਰ (ਸਪੇਨੀ ਭਾਸ਼ਾ: Catedral Primada Santa María de Toledo) ਤੋਲੇਦੋ ਸਪੇਨ ਵਿੱਚ ਸਥਿਤ ਇੱਕ ਰੋਮਨ ਕੈਥੋਲਿਕ ਗਿਰਜਾਘਰ ਹੈ। ਤੋਲੇਦੋ ਗਿਰਜਾਘਰ 13ਵੀਂ ਸਦੀ ਦਾ ਇੱਕ ਗਿਰਜਾਘਰ ਹੈ। ਸਪੇਨ ਵਿੱਚ ਕੁਝ ਸੰਸਥਾਵਾਂ ਦਾ ਕਹਿਣਾ ਹੈ ਕਿ ਇਹ ਗਿਰਜਾਘਰ ਗੋਥਿਕ ਆਰਕੀਟੇਕਟ ਦੇ ਸਮੇਂ ਦਾ ਸਪੇਨ ਵਿੱਚ ਸ਼ਾਹਕਾਰ ਨਮੂਨਾ ਹੈ। ਇਸ ਦੀ ਉਸਾਰੀ 1226 ਵਿੱਚ ਫਰਦੀਨਾਦ ਤੀਜੇ ਦੇ ਸਮੇਂ ਵਿੱਚ ਸ਼ੁਰੂ ਹੋਈ। ਇਸ ਵਿੱਚ ਆਖ਼ਰੀ ਗੋਥਿਕ ਯੋਗਦਾਨ 15ਵੀਂ ਸਦੀ (1493 ਵਿੱਚ) ਵਿੱਚ, ਕੈਥੋਲਿਕ ਰਾਜਿਆਂ ਦੇ ਸਮੇਂ ਵਿੱਚ ਹੋਇਆ। ਇਸ ਵਿੱਚ ਮੁਦੇਜਨ ਸ਼ੈਲੀ ਦੀਆਂ ਵੀ ਕੁੱਝ ਵਿਸ਼ੇਸ਼ਤਾਵਾਂ ਮਿਲਦੀਆਂ ਹਨ, ਖ਼ਾਸ ਕਰ ਕੇ ਮੱਠ ਵਿੱਚ। ਰੋਸ਼ਨੀ ਆਉਣ ਲਈ ਸ਼ਾਨਦਾਰ ਪ੍ਰਬੰਧ ਅਤੇ ਇਸ ਦੇ ਗੁੰਬਦ, ਇਸ ਦੀਆਂ ਖ਼ਾਸ ਵਿਸ਼ੇਸ਼ਤਾਵਾਂ ਹਨ। ਇਸਨੂੰ ਤੋਲੇਦੋ ਦੇ ਨੇੜੇ ਓਈਲੀਹੂਲਸ ਦੀਆਂ ਖਦਾਨਾ ਤੋਂ ਚਿੱਟਾ ਪੱਥਰ ਲੈ ਕੇ ਬਣਾਇਆ ਗਿਆ ਹੈ। ਇਸਨੂੰ ਦਿਵੇਸ ਤੋਲੇਤਾਨਾ (Dives Toletana ਲਤੀਨੀ ਭਾਸ਼ਾ ਵਿੱਚ ਇਸ ਦਾ ਅਰਥ ਹੈ ਅਮੀਰ ਤੋਲੇਦੋ) ਵੀ ਕਿਹਾ ਜਾਂਦਾ ਹੈ।